google/wiki40b huggingface dataset:
Heide Simonis

Liv og virke

Hun studerte økonomi og sosiologi i Erlangen, Nürnberg og Kiel, og arbeidet deretter som lektor i tysk ved Lusaka-universitetet i Zambia i Afrika. Deretter var hun virksom ved instituttet for finans i Kiel. Hun var deretter tilknyttet Goethe-Institut.
Siden 1969 er hun medlem av SPD, og fra 1972-76 var hun medlem av kretsstyret i SPD-laget i Kiel. Hun ble 1971 rådsherre i Kiels rådsforsamling, og ble i 1976 innvalgt i Forbundsdagen, hvor hun satt frem til 1988.
Etter regjeringsskiftet i Schleswig-Holstein ble hun 31. mai 1988 finansminister i Björn Engholms delstatsregjering. Hun ble visestatsminister 10. mars 1993, og overtok som regjeringssjef 19. mai samme år som første kvinne i historien.
Filippa K

Filippa K er et svensk tøymerke som ble grunnlagt i 1993 av Filippa Knutsson. Virksomheten har hovedsete i Stockholm og omsetter for ca. 390 millioner svenske kroner årlig.
Filippa K markedsføres i omkring 700 butikker i 17 land, primært i Europa.
Senshu-universitetet

Senshu-universitetet (japansk: Senshū Daigaku) er et privat universitet i Tokyo i Japan. Det ble grunnlagt i 1880 med fakulteter for økonomi og juss og var den første japanske institusjon som tilbød utdanning på japansk språk innen disse fagfeltene.
Dunérbukta

Dunérbukta er en 2-3 km bred bukt på vestsiden av Storfjorden, i Sabine Land på Spitsbergen, Svalbard. Bukta avgrenses i nord av Kapp Johannesen under Domen (281 m), og i sør av Skjolddalen under Væringen (585 m). I botnen av bukta munner Ulvebreen ut i havet. Fjellsidene er bratte, men relativt lave med flate platåer.
Fangstmannen Hilmar Nøis holdt til i denne bukta når han jaktet i Storfjorden. Bukta er oppkalt etter Nils Christofer Dunér (1839–1914), en svensk astronom og arktisk forsker.
Billedkunst (tidsskrift)

Historie og innhold

Bladet ble utgitt første gang i 1975 med navnet Billedkunstneren. Det utkom i totalt 24 utgaver frem til og med 1998. I 1999 endret nyansatt redaktør Jonas Ekeberg profilen fra et fagblad med vekt på featureartikler til et bransjetidsskrift med vekt på nyheter og kritikk. Formatet ble endret til et tilnærmet tabloidformat, tidsskriftet ble underlagt redaktørplakaten og navnet ble endret til Billedkunst for å vise at det ikke henvendte seg kun til kunstnere, men til hele kunstfeltet.
Billedkunst er medlem av Norsk Tidsskriftforening og Den Norske Fagpresses Forening.

Profil

Billedkunst er både et fagblad for medlemmene av Norske Billedkunstnere (NBK) og et kunsttidsskrift for en større offentlighet. Tidsskriftet vektlegger nyheter og kritikk, og skal være et viktig faglig, økonomisk og politisk referansepunkt i norsk kunstliv. Billedkunst utkommer syv ganger i året og har et opplag på 3300.

Bilag

Billedkunst har uregelmessig bilag. Noen eksempler er Norske Tekstilkunstneres perodika SOFT magasin og den uavhengige perdoikaen Kunstjournalen B-post.

Tegneserie

Billedkunst har ved hver utgivelse en stripe Kebbelife av billedkunstner Mette K. Hellenes.
Egenvektor

I matematikk er en egenvektor til en lineær transformasjon T: V → V et element i vektorrommet V som ikke endrer retning når den avbildes av transformasjonen.  Egenverdien er et uttrykk for hvor mye egenvektoren strekkes av den lineære transformasjonen.  En egenverdi og en egenvektor opptrer i samhørende par, og en gitt lineær transformasjon kan ha ingen eller mange slike par av egenverdier/egenvektorer. 
Begrepet egenløsning blir brukt til å referere til både egenverdi og egenvektor.  Dersom vektorrommet V er et rom av funksjoner brukes også navnet egenfunksjon synonymt med egenvektor.  Retninger bestemt av egenvektorer kalles av og til egenretninger.  Å finne sammenhørende verdier for egenverdi og egenvektor kalles å løse et egenverdiproblem.
Egenverdier og egenvektorer spiller en svært viktig rolle i studiet av lineære transformasjoner, blant annet for å kartlegge hvilke egenskaper til transformasjonen som er uavhengig av valg av basis i definisjonsområdet og verdimengden.  Mange problemstillinger i anvendt matematikk og fysikk kan formuleres som egenverdiproblem, for eksempel beskrivelse av svingninger i en membran.

Egenrom

Til en og samme egenverdi  kan det eksisterer flere egenvektorer.  Rommet utspent av egenvektorene til en gitt egenverdi kalles for egenrommet svarende til egenverdien.  Dimensjonen til dette rommet kalles for den geometriske multiplisiteten til egenverdien.
Egenrommet svarende til egenverdien  er lik nullrommet til transformasjonen (T – I).
Kiselsyre

Kiselsyre er et generelt navn på en familie av kjemiske forbindelser av silisium, hydrogen og oksygen, med den generelle formelen [SiOₓ(OH)₄₋₂ₓ]ₙ. Visse enkle kiselsyrer er blitt identifisert i meget fortynnet vandig oppløsning, blant annet metakiselsyre (H₂SiO₃), ortokiselsyre (H₄SiO₄, pKₐ₁=9.84, pKₐ₂=13.2 ved 25°C), dikiselsyre (H₂Si₂O₅) og pyrokiselsyre (H₆Si₂O₇); i fast form kondenserer disse imidlertid til komplekse, polymere kiselsyrer.
Kiselsyrer kan dannes ved forsuring av silikatsalter (f.eks. natriumsilikat) i vandig oppløsning. Ved oppvarming fordamper vannet, og tilbake blir kiselgel, en aktiv form for silisiumdioksid.
I havene finnes silisium primært som ortokiselsyre (H₄SiO₄), og dens biogeokjemiske syklus blir regulert av en gruppe av alger kjent som diatomeer. Disse algene polymeriserer kiselsyren til såkalt biogen silica, som de bruker til å danne cellevegger, de såkalte frustuler, med.
Redon (Ille-et-Vilaine)

Geografi

Redon grenser til departementene Morbihan og Loire-Atlantique.
Byen ligger der elvene Oust og Vilaine flyter sammen, noe som gjør den utsatt for flom høst og vinter.
Profileringsdesigner

En profileringsdesigner lager profileringsmateriell for bedrifter, reklamer for produkter på transportsmidler, fasader og generell informasjonsskiltning. En profileringsdesigner kan jobbe for både det offentlige og private.

Utdanning

Først må en gå på Design og håndtverk (VG1) og Interiør og utstillingsdesign (VG2) før en kan få opplæring i bedrift. Læretiden avsluttes med en svenneprøve. Under opplæringen vil en lære å lage skisser, kommunisere med kunder og å bruke forskjellige verktøy som kan brukes til trykk, print, fres, skjæring og montering. I yrket er kreativitet, å være praktisk anlagt, ha estetisk sans og å like å jobbe med digitale verktøy viktige personlige egenskaper, i tillegg til en god kommunikasjon med kunder.
Noen med en profileringsdesigner-utdanning kan jobbe som dekoratør, annen form for designer, reklametegner eller grafiker (førtrykk).
Ilsvika

Ilsvika er et område relativt sentralt i Trondheim. Det er det nordvestligste området av Trondheim og grenser mot Ila, Skjæringen, Bymarka og Trondheimsfjorden. Området domineres av nyere blokkbebyggelse fra etter år 2000, og en gammel trehusklynge i idylliske Ilsvikøra. Gjennom bydelen renner Ilabekken som nylig er gjenåpnet etter å ha blitt lagt i rør på 1960- og 1970-tallet.
Området betjenes av Team Trafikks rute 63 (Ilsvika–Singsaker).
Pertti Alaja

Karriere som spiller

Alaja, som var keeper, spilte for en rekke klubber i Finland, samt kanadiske Edmonton Drillers. Alaja spilte 44 kamper for Malmö FF i 1982 og 1983.
Alaja spilte 29 landskamper for Finland fra 1973 til 1983.
Lupu Pick

Liv og virke

Lupu Pick ble født i Romania til en østerriksk far og en mor av rumensk herkomst. Han begynte som teaterskuespiller som 19-åring på Schillertheater i Altona i Hamburg, og 1910 fikk han arbeide som  regissør og satte opp stykker på Sommertheater i Flensburg. Samme år begynte han også spille i filmer og han fikk raskt roller hos etablerte filmskapere som Gerhard Lamprecht, Richard Oswald, Henrik Galeen, Fritz Lang og etter hvert og filmer i egen regi. 
I 1917 grunnla han filmproduksjonsselskapet Rex-Film AG.
Pick var gift med skuespillerinnen Edith Posca.
Oriolus

Arter

Artene er i henhold til «Handbook of the Birds of the World». Norske artsnavn er i henhold til Norsk Ornitologisk Forening. Navn i parentes er ikke-autoriserte navn. Noen velger også å dele de ekte pirolene inn i klader, avhengig av slektsforholdet.

Klader

Kladene I–VI består utelukkende av piroler (Oriolus). En pirolart faller imidlertid utenfor kladene, fordi opphavet er ubestemmelig og vanskelig plassere.
Cochin Shipyard

Cochin Shipyard Limited (CSL) er et av de større skipsverft for nybygging og reparasjoner i India. Det er en del av flere sjøfartsrelatere anlegg i havnebyen Kochi, i Kerala, India. Verftet ligger i Thevara i Ernakulam.
Av bygg som er utført er oljeplattformer, forsyningsskip og dobbeltbunnede oljetankere. For tiden (2015) bygger verftet et hangarskip for den indiske marine.
Cochin Shipyard ble dannet i 1972 som en statlig bedrift og første fase var klar i 1982. Verftet kan bygge skip opp til 1,1 millioner tonn og reparere skip på 1,25 millioner tonn, og er dermed det største i sitt slag i India.
Verftet utdanner skipsingeniører, og om lag hundre utdannes hvert år.

Nybygging

Første skip som ble bygget var MV «Rani Padmini» i 1981.
CSL har sikret seg orde fra internasjonalt kjente rederier i Europa og  Midtøsten.  I 2015 bygget verftet seks  30 00 DWT bulkskip for Clipper Group på Bahamas og de første tre er sjøsatt.
Åtte forsyningsskip for oljeplattformer for det norske Norwegian Seatankers Management er under bygging.
Verftet bygger Indias første hangarskip i Vikrant-klassen som vil bli det første i den indiske marine som er konstruert og bygget i India.

Skipsreparasjoner

Verftet begynte å tilby reparasjoner i 1982 og har oppgradert og reparert alle typer skip, inkusive skip for oljeleting såvel som regelmessig vedlikehold for den indiske marine, den indiske kystvakt, Lakkadivene, og  Cochin Port Trust. Verftet har utført større overhalinger av hangarskipet INS «Viraat».
Nylig fikk CSL kontrakt på vedlikehold og oppgradering av tre mobile oljeplattformer: «Sagar Vijay», Mobile Offshore Drilling Unit «Sagar Bhushan» og den opptrekkbare plattformen «Sagar Kiran».
Dragking

Før og nå

Seint på 1800-tallet og tidlig på 1900-tallet var det flere kvinnelige dragkings som ble berømte stjerner i varieté- og vaudeville-forestillinger i music halls i Storbritannia. Britisk pantomime beholdt også tradisjonen med å la kvinner spille mannlige roller.
Fra midten av 1990-tallet har enkelte dragkings fått nesten samme status som dragqueens, en type dragartister som har en lengre og mer omfattende tradisjon i LHBT- og populærkulturen.
Rollefigurene som dragkongene framstiller, har gjerne karikert maskuline kjennetegn og representerer stereotype mannsroller, for eksempel kroppsarbeidere, menn i dress eller rap-artister. Artistene kan også imitere berømte mannlige artister, for eksempel Elvis Presley og Michael Jackson. Vanligvis inneholder scenenumrene dans og sang, enten utført med egen stemme eller som pantomime til playback, det vil si forhåndsinnspilt lyd med musikk og stemmer.
Den norske dokumentarfilmen Jenter med baller fra 2010 handler om den norske dragking-gruppa «daKings».

Ordbakgrunn

Det engelske ordet drag kan betegne det å kle seg ut i klær beregnet for det det motsatte kjønn, gjerne på en overdreven måte. Det språklige opphavet er usikkert. Én teori går ut på at drag er et slangord som oppstod i teaterlivet på 1870-tallet og nærmest betyr «(utkledt i kjole med langt) slep». Ordet ble på 1800-tallet også brukt om transvestitter,. Drag kan også være dannet fra et persisk ord for «slave», som i en fransk variant i USA skal ha vært kallenavn for «en huslig tøffelhelt i kvinneklær». Betegnelsen drag king skal første gang ha stått på trykk i 1972.
Pierre Georget la Chesnais

En norgesvenn

Under jubileet  fikk de innbudte gjestene både besøkt Oslo og Bergen, men P.G. la Chesnais satte seg nå fore å lære Ibsens hjemland bedre å kjenne. En artikkel i lokalavisen Sunnmørsposten forteller om franskmannens besøk på de trakter: «Blandt de utenlandske gjester, som i sommer bodde på Grand Hotell på Hellesylt var også den franske forfatter P.G. Chenois [= Chesnais], der som bekjent er en stor Ibsen-beundrer. … En av de han talte med og fikk en del opplysninger av, var den en kjent sunnylving, tidligere ordfører og lærer Petter A. Lillebø. Hr. Lillebø arbeider for tiden med en Bygdesoge om Sunnylven, og han er også en av dem sitter inne med de beste opplysninger om Ibsens opphold på Hellesylt».
Om besøket forteller også P.G. la Chesnais i sitt verk: «Hr Lillebø, tidligere lærer som hadde samlet stoff om den lokale historie, mente at Ibsen hadde oppholdt seg fire uker på Hellesylt og da jeg sa til ham at dette var lite trolig… Så innrømmet han at oppholdet kunne ha vært noe kortere, men helt sikkert ikke under fjorten dager.»
Dette var før Halvdan Koht i januar 1932 fikk fant Henrik Ibsens dagbok fra stipendreisen i Bergliot Ibsens bokhyller. I dagboken skriver Ibsen: «Fredagen den llte Juli til Sunelven, blev der til Onsdagen den 16de Juli og rejste da med Dampskibet Søndmøre til Søholdt. Er endnu ikke kommet derfra Thorsd.» Her slutter Ibsens dagbokopptegnelser fra denne turen, eg fortsetter med «Sagn fortalte af Peder Fylling.»
P.G. la Chesnais oversatte også flere av Johan Bojers romaner, og skrev dessuten en biografi om ham, som kom ut i norsk språkdrakt i 1928. Dessuten sørget han for et minneskrift om den verdensberømte, norske matematikeren Niels Henrik Abel (1802–1829). Dette utkom i 1902, på hundreårsdagen for Abels fødsel.
Bälinge IF

Historie

Bälinge ble stiftet den 15. mars 1936 etter at det en stund hadde vært interesse for idrett, især fotball og svømming. Svømming ble det ingenting av, men fotball, ski, turn og friidrett ble tatt med tidlig. Tre år senere fikk foreningen en egen bane, med lengdegrop og løpebaner. 
I 1942 ble fotballaget påmeldt til den svenske serien. Etter stadige omskiftninger på 40-tallet, endte Bälinge i omtrent åttendedivisjon, før de kjempet seg oppover, sakte men sikkert. Først på tidlig 80-tall var herrelaget i tredjedivisjon. Siden det har laget for det meste vært et heislag.
På sent 50-tall kom det også et hockeylag, men dette holdt også til relativt lavt i divisjonssystemet. På 70-tallet var Bälinge i 2. divisjon, men oppholdet ble kort. Det ble også etter hvert forsøkt et kvinnehockeylag, men det gikk relativt dårlig.

Kvinnefotball

Det var på sent 70-tall at Bälinges kvinnefotballag først gjorde seg bemerket. Laget var i perioden 1978-1987, det vil si før Damallsvenskan ble dannet, i den øverste divisjonen i tilsammen seks sesonger. Det var imidlertid i debutsesongen i Damallsvenskan i 1995 at Bälinge markerte seg med en femteplass i ligaen. Laget holdt seg rundt midten også neste sesong med en sjetteplass, men mer imponerende en cupfinale, som imidlertid endte med tap. Året etter ble et høydepunkt med en tredjeplass i serien, og Diamantbollen til en Bälinge-spiller, Ulrika Karlsson. Dette var første og hittil eneste gang en Bälinge-spiller har vunnet den. Bälinge var i ferd med å etablere seg som et topplag, og fulgte opp med en ny tredjeplass i 1998-sesongen. De spilte jevnt i sluttspillet mot serievinner Älvsjö AIK, men gikk ut med 2-4 sammenlagt.
Imidlertid holdt det bare i tre sesonger. I 1999-sesongen kom laget riktignok på en hederlig femteplass, men det var ni poeng opp til fjerdeplassen, som ga sluttspill. Deretter fulgfte en åttendeplass og to sjuendeplasser før Bälinge i 2003-sesongen var tilbake til femteplass. Det var imidlertid et blaff, og i 2004 rykket laget ned. Bälinge kom rett opp, og greide to niendeplasser før laget i 2008 rykket ned igjen med klar margin. 
Foran 2009-sesongen ble det besluttet at kvinnefotballen på elitenivå ble nedlagt i Bälinge, og det ble forsøkt å flytte laget over til Sirius. Problemet var at det krevde at satsningen til de yngre også måtte flyttes til Uppsala, noe som ble ansett som et for uoverstigelig problem for yngre jenter gitt reiseveien.
Amboltsky

Amboltsky er en høy cirrussky i toppen av en cumulonimbussky.
I en cumulonimbussky er det særlig kraftige oppoverretta luftstrømmer. Etter hvert som lufta stiger, blir den avkjølt og kondenserer, slik at det blir dannet skyer. Cumulonimbusskyen vokser til den når toppen av tropopausen, som markerer et skille i atmosfæren der lufta i stratosfæren over dette nivået brått blir langt mer stabil. Den stigende lufta trenger derfor ikke i særlig grad gjennom tropopausen og blir i stedet presset ut horisontalt som stigende røyk som treffer et tak. Denne horisontale vinden i toppen av en cumulonimbussky drar med seg cirrusskyene i toppen utover, og sett fra avstand får hele skyen form som en ambolt.
Amboltskyer er tegn på en fullt utviklet cumulonimbussky som ofte fører med seg tordenvær eller kraftige regn- og haglbyger. Om det faller nedbør fra selve amboltskyen, vil det noen ganger kunne dannes mammatus- eller mammaskyer.
Aleksej Aksionov

Karriere

I 2010 deltok han i EM i friidrett i Barcelona. På 4 x 400 meter stafett greide Russland gull, foran Storbritannia. I tillegg til Aksenov var Vladimir Krasnov, Pavel Trenikhin og Maksim Dyldin med på laget.
Disentis/Mustér

Disentis/Mustér er en kommune i Surselva (dvs. den fremre Rhinens dal) i den sveitsiske kantonen Graubünden. Tettstedet ligger på 1130 moh. og er i dag et kjent vintersports- og kursted. Historisk er stedet betydningsfull på grunn av klosteret som ble grunnlagt her på 700-tallet. Gjennom hele middelalderen var Disentis et kulturelt og politisk midtpunkt i Graubünden. Stedet regnes også som det retoromanske språkets sentrum. Av kommunens 2100 innbyggere snakker 75 % retoromansk (sursilvan-dialekten) og 20 % tysk.
Disentis/Mustér ligger ved foten av to viktige fjellpass: I vest fører Oberalppasset til Urseren (og videre mot Lausanne). I sør går Lucmagnpasset til Ticino (og videre mot Italia).
Kommunens offisielle betegnelse siden 1963 er en dobbelform bestående av stedets tyske (Disentis) og retoromanske navn (Mustér).
Sparta Praha

Tsjekkoslovakiske seriemesterskap (25 mesterskap)

1912, 1919, 1922, 1926, 1927,

1932, 1936, 1938, 1939, 1944,

1946, 1948, 1952, 1954, 1965,

1967, 1983, 1984, 1985, 1987,

1988, 1989, 1990, 1991, 1993.

Tsjekkiske seriemesterskap (10 mesterskap)

1994, 1995, 1997, 1998, 1999,

2000, 2001, 2003, 2005, 2007

Cupmesterskap (12 mesterskap)

1992, 1989, 1988, 1984, 1980, 1976,
 
1972, 1964, 1946, 1944, 1943, 1909

Mitropa Cup (3 mesterskap)

1927, 1935, 1964
Asnelles

Befolkningsutvikling

Antall innbyggere i kommunen Asnelles
Referanse: INSEE
Flash Airlines Flight 604

Flyet

Flyet, en Boeing 737-3Q8 ble operert av Flash Airlines, som var et privat flyselskap. Det ble opprinnelig levert til TACA Airlines i 1992. Det ble også operert av Color Air og Mediterranean Airlines før Flash Airlines.
Vraket sank til 1000 meter dybde i Rødehavet, noe som gjorde det vanskelig å få tak i flyets sorte bokser, taleregistratoren og ferdsskriveren. Disse ble funnet to uker etter ulykken. Vedlikeholdsrapporter fra flyet fantes kun i ett eksemplar, som ble ødelagt i ulykken, dermed var det ingen backup-kopier.
Fet kirke (Akershus)

Kirkegård og omgivelser

Det er kirkegård ved kirken. Sørvest for kirken står et gravkapell. Prestegården ligger nord for kirken.
Linsanger

Beskrivelse

Linsangene er nattaktive og meget dyktige klatrere. De jakter øgler, fugler, småpattedyr og insekter på bakken og i trærne. Linsangene har i likhet med kattedyrene skarpe klør som kan trekkes inn.
Også en annen art, Poiana richardsonii, går under navnet afrikansk linsang, men den er ikke spesielt nært beslektet med linsanger. Den tilhører derimot gruppen med snikekatter.
Båndlinsangen forekommer i Thailand, Vest-Malaysia og Indonesia, samt på øyene Java, Sumatra og Borneo. Den har lys gul pels med fem brede, tversgående mørke bånd på ryggen og brede mørke halsstriper og små avlange flekker og striper langs flankene. Halen har 7–8 mørke ringer og sort haletipp. Båndlinsangen blir omkring 40 cm lang og har en hale på cirka 34 cm. Vekten er i snitt 700 gram.
Flekklinsangen forekommer fra India (Assam) til Vietnam, spesielt i skogene i det sentrale og østre Himalaya. Den har lys gul pels med mørke flekker på forkroppen og striper på halsen. Halen har 8–9 mørke ringer, avbrutt av lysere ringer. Flekklinsangen blir omkring 38-41 cm lang og har en hale på cirka 33-35 cm. Vekten er i snitt 595 gram.
Helsinki Times

Historie og profil

Helsinki Times ble etablert april 2007 av den Iranskfødte doktor, forfatter, journalist og instruktøren Alexis Kouros som bosatte seg i Finland i 1990. Avisen ble utgitt i tabloid-format.
I 2014 inngikk Helsinki Times en avtale med Helsingin Sanomat om å publisere enkelte av denne avisens artikler på engelsk. Gjennom denne avtalen ble nettsidene til Helsinki Times en del av sidene til Helsingin Sanomat.
Helsinki Times gikk konkurs i februar 2015, og den trykte utgaven opphørte.
Hørsholm kirkegård

Hørsholm kirkegård (dansk: Hørsholm Kirkegård) er en kirkegård beliggende i Hørsholm på Sjælland. 
Hørsholm kirkegård ble grunnlagt i 1807. Kirkegården ble innhegnet av sten fra det gamle Hirschholm slott.
Gunnar Barbarotti

Romaner, filmer og lydbøker

Romanene utspiller seg i den fiktive byen Kymlinge, som er lagt til et ubestemt sted mellom Göteborg. Byen har ca 70.000 innbyggere har likheter fra Nessers egen hjemby Kumla, og også nærliggende Örebro. Noe kart over Kymlinge finnes ikke, men plass- og gatenavn har allikevel en kontinuitet mellom bøkene. De andre stedene som er nevnt i bøkene er virkelige, med ett særskilt unntak, byen Maardam hvor det meste av handlingene i Van Veeteren-serien utspiller seg.
Andre viktige personer fra historiene om Barbarotti er kjæresten Marianne Grimberg, kollegaene Eva Backman og Sorgsen, samt førstebetjent Asunander.
De fleste romanene er lest inn på lydbok i norsk utgave.
Rice

rice er et japansk band som består av YUKI og Hiro, tidligere kjent fra Raphael.
Statlige planretningslinjer

Statlige planretningslinjer (SPR) i plan- og bygningsloven er omtalt i § 6–2.
«Kongen kan gi statlige planretningslinjer for landet som helhet eller for et geografisk avgrenset område.»
Statlige planretningslinjer etter § 6-2 som tilsvarer Rikspolitiske retningslinjer etter PBL 85 er bl.a. tenkt brukt for å konkretisere nasjonale forventningene til planleggingen. Dette kan f.eks. gjelde tema som beskyttelse av villreinområder, og styrket areal- og transportplanlegging med sikte på begrensing av transportbehov og klimautslipp og geografisk differensiert strandsoneforvaltning m.m.
Bellarmine University

Bellarmine University er et uavhengig, katolsk universitet i Louisville, delstaten Kentucky i USA. Det ble grunnlagt i 1950 under erkebispedømmet Louisville.
Bellarmine gir undervisning opp til doktorgrad, og hadde i 2006 i alt 2 627 studenter og 300 vitenskapelig ansatte. Skolepengene er US$ 24 150.
Rektor siden 1990 er Joseph J. McGowan. Fagkretsen er de klassiske liberal arts-fagene: Humaniora, sosialvitenskapelige fag, teknologi og sykepleie. Innen 2020 er visjonen å ble det ledende katolske universitetet i sørstatene, blant annet ved å starte skoler innen jus, farmasi, veterinærmedisin og arkitektur.
ICORN

Sekretariatet i Stavanger

ICORN ble opprettet i 2006 som et prosjekt på Sølvberget, Stavanger Kulturhus. I januar 2010 ble ICORN offisielt etablert som en uavhengig, internasjonal medlemsorganisasjon. Et internasjonalt styre er valgt for den nye organisasjonen, og generalforsamlingen, bestående av representanter fra medlemsbyene, er ICORNs høyeste organ.
ICORNs sekretariat i Stavanger drives i nært samarbeid med de andre norske fribyene, samt norsk og International PEN. Sølvberget, Stavanger Kulturhus, har inngått en samarbeidsavtale med ICORN, og støtter organisasjonen med kontorplass og fellestjenester.